recursal/SuperWikiNEXT-32B huggingface dataset:
**Gustavo Rojas Pinilla** (12. maaliskuuta 1900–17. tammikuuta 1975) oli kolumbialainen kenraali, joka hallitsi maataan vuosina 1953–1957. Hän nousi valtaan sotilasvallankaappauksessa, jossa Laureano Gómez syrjäytettiin. Rojasin tukijoihin kuuluivat suosittu entinen presidentti Mariano Ospina Pérez ja monet muut. Hänestä tehtiin presidentti kansalliskokouksen päätöksellä Gomezin loppukaudeksi. Rojasin tunnuslause oli "Rauha, oikeudenmukaisuus ja vapaus" ja hän puhui valtaan noustessaan siitä, miten kenenkään elämä ei voi olla rauhallista niin kauan kun Kolumbian lapset kärsivät nälästä. Vuonna 1954 Rojas valittiin presidentiksi vuosiksi 1954-1958.

Rojasin hallinto oli korruptoitunutta ja autoritääristä, ja hänen valtansa alkuaikojen suuri suosio muuttui kansalliseksi vihamielisyydeksi. Levottomuuksien jälkeen Rojas luopui vallasta sotilasvallan hyväksi 1957.

Lähteet
-------

1. 1 2  Gral. Gustavo Rojas Pinilla 2006 PRESIDENCIA DE LA REPÚBLICA (espanjaksi)
2. ↑  Gustavo Rojas Pinilla Britannica


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Yhdysvallat
* Kreikka
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Alberto Lleras Camargo** (3. heinäkuuta 1906 Bogotá – 4. tammikuuta 1990 Bogotá) oli kolumbialainen poliitikko, joka toimi maansa presidenttinä vuosina 1958–1962. 

Lleras opiskeli lakia, mutta oli kiinnostunut lehtimiehen työstä, ja työskenteli myös Buenos Airesissa sikäläisessä sanomalehdessä. Hänet valittiin kansanedustajaksi vuonna 1931. Sen jälkeen hän ehti toimia opetus-, sisä- ja ulkoministerinä sekä väliaikaisena presidenttinä (1945–1946), työskennellä ulkomailla ja toimia yliopiston rehtorina ja perustaa liberaalin sanomalehden *El Liberal* ennen valintaansa presidentiksi.

Lähteet
-------

1. ↑
2. ↑  Alberto Lleras Camargo Biografias y Vidas (espanjaksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Chile
* Espanja
* Ranska
* BnF data
* Katalonia
* Saksa
* Israel
* Yhdysvallat
* Alankomaat
* Portugali

 |
|  |
| Muut | 
* NARA
* SNAC
* IdRef

 |

 |
**Johanna Schybergson** (o.s. *Tikkanen*, 1. marraskuuta 1856 Helsinki – 26. tammikuuta 1936 Helsinki) oli suomalainen keksijä ja professori Magnus Gottfrid Schybergsonin vaimo. 

Schybergson haki patenttia ruuanvalmistuskoneelle vuonna 1907 ja astianpesukoneelle vuonna 1908. Schybergson seurasi kotitalousteknologian kehitystä ja esitteli useita ulkomaisia keksintöjä suomalaisille Martta-yhdistyksen Emäntälehdessä.

Schybergson ylläpiti kotitalousopistoa Kruununhaassa 1800–1900-lukujen vaihteessa. 

Johanna Schybergsonin isä oli Suomettaren päätoimittaja, suomenkielisen lehdistön perustaja Paavo Tikkanen ja äiti Helena Tengström.

Lähteet
-------

1. ↑  Espacenet Alkuperäinen julkaisu *worldwide.espacenet.com*. Viitattu 8.3.2016.
2. ↑  Espacenet Alkuperäinen julkaisu *worldwide.espacenet.com*. Viitattu 8.3.2016.
3. ↑  Schybergson, J.: Tehkäämme ruuan valmistus helpommaksi.  *Emäntälehti*, 1906, nro 7–8. Artikkelin verkkoversio.
4. ↑  Jyrki Vesikansa: / Tikkanen, Paavo (1823 - 1873) *Kansallisbiografia-verkkojulkaisu (maksullinen)*.  23.3.2007. Helsinki:  Suomalaisen Kirjallisuuden Seura.

Aiheesta muualla
----------------

* Suomalaiset naiset keksijöinä ennen ja nyt (Arkistoitu – Internet Archive) (PDF). PRH. Viitattu 8.3.2016.
Henri de Saint-Simon
**Claude-Henri de Rouvroy, Saint-Simonin kreivi** (17. lokakuuta 1760 Pariisi – 19. toukokuuta 1825 Pariisi) oli ranskalainen taloustieteilijä ja filosofi, jota pidetään *ranskalaisen sosialismin* perustajana. Saint-Simonin mukaan historia on jatkuva prosessi, jossa jokainen aikakausi lopulta muodostuu kehityksen jarruksi, josta on siirryttävä seuraavaan aikakauteen. Kehityksen välttämättömyyden syy on ilmiöiden sisältämissä ristiriidoissa. On suuntauduttava kohti parempaa tulevaisuutta.

Saint-Simon osallistui upseerina Yhdysvaltain vapaussotaan mutta menetti omaisuutensa Ranskan vallankumouksessa. Hän loi uuden omaisuuden 1798 mennessä mutta menetti myöhemmin senkin.

Saint-Simon halusi vapauttaa työväenluokan. Hän piti välttämättömänä tuotannon suunnitelmallisuutta, tieteen ja teollisuuden yhteistoimintaa. Näin hän toivoi kehityksen lopulta johtavan valtiottomaan yhteiskuntaan. Puhuessaan työväenluokasta hän tarkoitti palkkatyötä tekevien lisäksi kaikkia tehtailijoita, kauppiaita ja pankkiirejakin. Hänen ajatuksissaan he edelleen säilyttäisivät hallitsevan aseman yhteiskunnassa. Saint-Simon teki tärkeän huomion, jonka mukaan Ranskan Suuressa vallankumouksessa vastakkain eivät olleet ainoastaan aatelisto ja porvaristo, vaan vallasta taisteli edellisten lisäksi myös omistamattomien luokka. Tämä kaikki osaltaan pohjusti nykyaikaisen sosialismin syntymistä.*lähde?*

Saint-Simon ei laatinut oppijärjestelmää, mutta hänen oppilaansa hyödynsivät hänen ajatuksiaan kehitellessään saintsimonismia.

Lähteet
-------

1. 1 2 3   *Otavan Iso tietosanakirja*, osa 7, palsta 884. Helsinki: Otava, 1964.

Kirjallisuutta
--------------

* Ulf Niederwemmerr, *Saint-simonismi: yritys teknoratian ajatuksen historiallis-systemaattiseksi määrittämiseksi*, suom. Kari Palonen, Helsinki : Kriittisen rationalismin seura 1975. Sarja: Kriittisen rationalismin julkaisuja, 1975, 2.

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Argentiina
* Katalonia
* Saksa
* Italia
* Israel
* Belgia
* Yhdysvallat
* Ruotsi
* Latvia
* Japani
* Tšekki
* Australia
* Kreikka
* Korea
* Kroatia
* Alankomaat
* Puola
* Portugali
* Vatikaani

 |
|  |
| Tieteilijät | 
* CiNii

 |
|  |
| Taiteenala | 
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Robert Butler** (s. 26. huhtikuuta 1987) on yhdysvaltalainen uransa lopettanut jääkiekkoilija, joka pelaa Torpedo Nižni Novgorodiin. Aiemmin hän on pelannut Florida Panthersissa, Ottawa Senatorsissa, New Jersey Devilsissä ja Nashville Predatorsissa. Hän voitti vuonna 2011 Binghamton Senatorsissa Calder Cup -mestaruuden.

Pelaajaura
----------

Butler siirtyi 29. maaliskuuta 2010 kahden vuoden sopimuksella Ottawa Senatorsiin. Hän teki NHL-debyyttinsä 1. huhtikuuta Carolina Hurricanesia vastaan. Vuoden 2010 harjoitusleirin jälkeen hän siirtyi farmijoukkue Binghamton Senatorsiin.

Butler teki ensimmäisen NHL-maalinsa ohittaessaan Edmonton Oilersin maalivahti Nikolai Khabibulinin 12. helmikuuta 2011. Samassa ottelussa hän sai myös ensimmäisen syöttöpisteensä. Loppukauden hän pelasi Ottawassa, jossa teki 36 pelissä kymmenen maalia ja sai 11 syöttöpistettä. Pudotuspeleihin hän palasi Binghamtoniin, jossa oli mukana voittamassa Calder Cupin mestaruutta. Hän teki 23 pelissä 13 maalia ja sai seitsemän syöttöä.

Butler palkittiin kaudesta 2010–2011 kahden vuoden yksisuuntaisella jatkosopimuksella Ottawan kanssa. Kaudella 2011–2012 Butlerin pistemäärä putosi ja hän teki 56 pelissään kuusi maalia ja 16 pistettä. Tämän seurauksena heinäkuussa 2012 Senators asetti hänet waiver-listalle, josta kukaan ei kuitenkaan poiminut häntä ja lopulta Senators osti hänen sopimuksensa ulos. 

Butler allekirjoitti vuoden kaksisuuntaisen sopimuksen 9. elokuuta 2012 New Jersey Devilsin kanssa. Työsulun vuoksi hän pelasi koko alkukauden farmijoukkue Albany Devilsissä. Se loputtua hän pääsi pelaamaan myös New Jerseyssä ja teki Devils -debyyttinsä New York Islandersia vastaan 3. helmikuuta 2013. Ainoan maalinsa Devilsissä Butler teki 9. helmikuuta Pittsburgh Penguinsia vastaan. Yhteensä hän teki kauden aikana pelaamissaan 14 pelissä kaksi tehopistettä. Tämän jälkeen Devils asetti hänet waiver -listalle, josta Nashville Predators poimi hänet.

Butler kaupattiin 14. kesäkuuta 2013 Florida Panthersiin vaihdossa T. J. Brennaniin. Kesällä 2015 hän teki kahden vuoden sopimuksen ruotsalaisen Modo Hockeyn kanssa Hän siirtyi kuitenkin kesällä 2016 KHL-seura Medveščak Zagrebiin ja edelleen kesällä 2017 Torpedo Nižni Novgorodiin.

Lähteet
-------

1. ↑  Bobby Butler stats. NHL. Viitattu 9.7.2017.
2. ↑  Bobby Butler klar för två säsonger i MODO Hockey  15.7.2015. Modo Hockey. Viitattu 9.7.2017. (ruotsiksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Bobby Butler (ice hockey)
**Marien Ngouabi -yliopisto** (ransk. *Université Marien Ngouabi*, lyh. UMNG) on Brazzavillessa, Kongon tasavallassa sijaitseva yliopisto, joka on perustettu vuonna 1971. Presidentti Marien Ngouabin salamurhan jälkeen 18. maaliskuuta 1977 yliopisto nimettiin uudelleen hänen kunniakseen 28. heinäkuuta 1977.

Yliopiston tavoitteena on tarjota Kongon asukkaille korkeakoulutusta, tutkimusta ja asiantuntemusta, jolla pyritään vaikuttamaan Kongon kehitykseen ja yhdentymiseen. Yliopisto on keskittynyt tieteeseen, tekniikkaan ja kulttuuriin.

Yliopistolla on 11 toimipistettä: National School of Administration and Magistracy, Teacher Training School, National School of Agronomy and Forestry, National School of Engineering, Faculty of Law, Faculty of Economics, Faculty of Arts and Social Sciences, Faculty of Health Sciences, Higher Institute of Sports and Physical Education, Faculty of Science and Technology ja igher Institute of Management.

Lähteet
-------

1. ↑  Marien Ngouabi University (UMNG) *www.unipage.net*. Viitattu 6.8.2023. (englanniksi)
2. ↑  Marien Ngouabi University | Academic Influence *academicinfluence.com*. Viitattu 6.8.2023. (englanniksi)
3. 1 2  Marien Ngouabi University - Apply & Study in | Universities *www.rocapply.com*. Viitattu 6.8.2023.
**Misael Eduardo Pastrana Borrero** (14. marraskuuta 1923 – 21. elokuuta 1997) oli Kolumbian presidentti vuosina 1970–1974. Hän oli viimeinen Kolumbian Kansallisen rintaman eli Liberaalien ja Konservatiivien koalition presidenteistä 

Neljän vuoden kautensa aikana Pastrana pyrki lisäämään työllistymismahdollisuuksia ja kansallisia säästötoimenpiteitä päästäkseen eroon riippuvuudesta ulkomaisista investoinneista ja luotoista. Hänen kaudellaan monet kolumbialaiset saivat oikeuden kansaneläkkeeseen.

Yksi Pastranan iskulauseista oli "auto jokaiselle Kolumbian perheelle", ja oli tuomassa ranskalaista autonvalmistajaa Renaultia Kolumbiaan. Hän edisti myös ensimmäisen kansallisen ympäristölainsäädännön luomista latinalaisessa Amerikassa.

Hän kuoli Bogotássa 73-vuoden iässä. Pastranan puoliso on  María Cristina Arango Vega, jonka kanssa hänellä oli kolme poikaa ja yksi tytär. Hänen toinen poikansa, Andrés Pastrana Arango oli  Kolumbian presidentti vuosina 1998–2002.

Lähteet
-------

1. ↑  Misael Pastrana Borrero, 74, President of Colombia in the 70's *NY Times*. Viitattu 7.8.2016.
2. 1 2  Obituary: Misael Pastrana *The Independent*.  1997. Viitattu 7.8.2016.
3. ↑  Andrés Pastrana Arango Encyclopædia Britannica


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Muut | 
* SNAC

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Misael Pastrana Borrero
**Shenzhen Ruby FC** on vuonna 1994 perustettu kiinalainen jalkapalloseura Shenzhenin kaupungista. Seuran miesten edustusjoukkue pelaa maan toiseksi korkeimmalla sarjatasolla Kiinan ykkösliigassa. Seura on voittanut historiansa aikana yhden Kiinan mestaruuden.

Historia
--------

Shenzhen Ruby on perustettu tammikuussa 1994 nimellä Shenzhen FC ja seura on sen jälkeen vaihtanut nimeään useaan otteeseen. Se oli kaudella 1994 Kiinan 3. divisioonan pronssilla ja nousi sarjatasoa korkeammalle. Seura debytoi pääsarjassa kaudella 1996 nimellä Shenzhen Feiyada, mutta putosi kauden 1997 ajaksi 2. divisioonana palaten jälleen pääsarjaan nimellä Shenzhen Ping'an. 

Shenzhenin menestysvuodet ajoittuivat 2000-luvun alkuun, kun Zhu Guanghun valmentama joukkue voitti kauden 2002 mestaruushopean jatkoksi historiansa ensimmäisen mestaruuden kaudella 2004 talousvaikeuksista huolimatta. Menestysvalmentaja Zhu jätti seuran vuonna 2005 siirtyen Kiinan maajoukkueen peräsimeen. Valmentajavaihdoksista huolimatta Shenzhen Jianlibao eteni AFC Champions Leaguessa kaudella 2005 historiallisesti välieriin saakka. 

Vuoden 2009 alussa pitkään talousvaikeuksista kärsinyt seura siirtyi hongkongilaisten sijoittajien omistukseen.  Seura otti käyttöön nykyisen nimensä Shenzhen Ruby kauden 2010 alussa.

Kaudella 2011 Shenzhen Ruby sijoittui Kiinan Superliigassa viimeiseksi ja putosi sarjasta.

Meriitit
--------

* Kiinan mestaruus: 2004

Entisiä päävalmentajia
----------------------

* Ruotsi Sven-Göran Eriksson
* Espanja Juan Ramón López Caro
* Alankomaat Clarence Seedorf
* Ranska Philippe Troussier

Lähteet
-------

1. ↑  范育红出任深足主教练兼总经理 (Arkistoitu – Internet Archive)

Aiheesta muualla
----------------

* Seuran kotisivut (Arkistoitu – Internet Archive)
* Kannattajien kotisivut (Arkistoitu – Internet Archive)
Marco Friedl kesäkuussa 2017.
**Marco Friedl** (s. 16. maaliskuuta 1998 Kirchbichl) on itävaltalainen jalkapalloilija, pelipaikaltaan puolustaja. Hän edustaa Saksan Bundesliigassa pelaavaa Werder Bremeniä.

Friedl siirtyi Kufsteinin junioreista saksalaisseura Bayern Müncheniin kesällä 2008 ja pelasi seuran juniori- ja reservijoukkueissa. Bayernin edustusjoukkueessa hän pelasi vain yhden ottelun Mestarien liigassa ja yhden Bundesliigassa marraskuussa 2017. Hän siirtyi tammikuussa 2018 lainalle Werder Bremeniin, joka kesällä 2019 osti hänet pysyvästi. Hän on kauden 2022–2023 loppuun mennessä pelannut Werderissä 105 bundesliigaottelua ja tehnyt maalin syyskuussa 2019 vierastasapelissä Borussia Dortmundia vastaan. 2. Bundesliigassa hän on pelannut 27 ottelua ja tehnyt neljä maalia. Saksan cupissa hän teki maalin Heidenheimia vastaan Werderin voittaessa 4–1 lokakuussa 2019.

Friedl on pelannut Itävallan eri nuorisomaajoukkueissa yli 40 ottelua. Hän pelasi kaksi ottelua alle 21-vuotiaiden EM-kilpailuissa 2019. Hän pelasi Itävallan A-maajoukkueessa ensimmäisen pelinsä lokakuussa 2020 ystävyysottelussa Kreikkaa vastaan. Hän on elokuun 18. päivään 2023 mennessä pelannut viisi A-maaottelua, joista kolme ottelua avauskokoonpanossa.

Lähteet
-------

1. 1 2 3  Marco Friedl Transfermarkt-sivustolla (englanniksi)

  

Werder Bremen – Saksan Bundesliiga
1 Pavlenka |
3 Jung |
4 Stark |
5 Pieper |
6 Stage |
7 Ducksch |
8 Weiser |
9 Burke |
10 Bittencourt |
11 Füllkrug |
13 Veljković |
19 Salifou |
20 Schmid |
21 Dinkçi |
22 Schmidt |
23 Rapp |
24 Goller |
26 Buchanan |
27 Agu |
28 Gruev |
29 Woltemade |
30 Zetterer |
32 Friedl |
34 Mbom |
36 Groß |
37 Backhaus |
38 Haesler |
39 Chiarodia |
40 Lord |
Valmentaja Werner

Itävallan joukkue – Jalkapallon EM-kilpailut 2020
1 A. Schlager |
2 Ulmer |
3 Dragović |
4 Hinteregger |
5 Posch |
6 Ilsanker |
7 Arnautović |
8 Alaba |
9 Sabitzer |
10 Grillitsch |
11 Gregoritsch |
12 Pervan |
13 Bachmann |
14 Baumgartlinger |
15 Lienhart |
16 Trimmel |
17 Schaub |
18 Schöpf |
19 Baumgartner |
20 Onisiwo |
21 Lainer |
22 Lazaro |
23 X. Schlager |
24 Laimer |
25 Kalajdžić |
26 Friedl |
Valmentaja Foda
Sarjan englanninkielisen julkaisun ensimmäinen sivu.
**Onnellinen laakso** (engl. *Tralla La*) on Carl Barksin käsikirjoittama ja piirtämä sarjakuvatarina vuodelta 1953. Se julkaistiin alun perin *Uncle Scrooge* -lehden numerossa 6 vuonna 1954. Suomessa tarina nähtiin ensimmäistä kertaa *Aku Ankka* -lehden numeroissa 3-5/1978.

Don Rosa on tehnyt *Onnelliselle laaksolle* jatko-osan nimeltä *Takaisin Xanaduun* (*Return to Xanadu*, 1991).

Juoni
-----

Roope Ankka saa hermoromahduksen raha-asioidensa vuoksi. Hän matkustaa yhdessä Akun sekä Tupun, Hupun ja Lupun kanssa Himalajalla sijaitsevaan ulkomaailmalta eristäytyneeseen kaupunkiin nimeltä Tralla La, jossa ei tunneta rahaa. Tralla Lan elämä kuitenkin häiriintyy, kun kaupunkilaiset ryhtyvät kilvan keräilemään ankkojen mukanaan tuomia pullonkorkkeja. Lopettaakseen kaupunkilaisten keskinäisen kilpailun Roope tilaa kaupunkiin miljardi pullonkorkkia lentokoneesta pudotettuna, mutta tällöin koko Tralla La on lähellä hautautua korkkeihin.

Arvioita
--------

Katja Kontturi arvioi väitöskirjassaan, että Barks halusi tarinallaan kritisoida modernia yhteiskuntaa. Utopistisessa Tralla Lassa eletään onnellisina vaihtotaloudessa, kunnes laaksoon tunkeutuvat ankat sekoittavat laakson elämän tuomalla sinne rahaan vertautuvia pullonkorkkeja.

Lähteet
-------

1. ↑  Tralla La (Arkistoitu – Internet Archive) Inducks. Viitattu 17.6.2017.
2. ↑  A Guidebook to the Carl Barks Universe Viitattu 17.6.2017.
3. ↑  Return to Xanadu (Arkistoitu – Internet Archive) Inducks. Viitattu 17.6.2017.
4. ↑  Kontturi, Katja: Ankkalinna - portti kahden maailman välillä : Don Rosan Disney-sarjakuvat postmodernina fantasiana (s. 32). Jyväskylän yliopiston julkaisuarkisto. Viitattu 17.6.2017.
Uuden Seelannin passi, jota maan kansalaiset voivat hakea
**Uuden-Seelannin kansalaisuus** on laillinen suhde Uuden-Seelannin ja yksittäisen henkilön välillä. Nykyään perustapauksissa kansalaisuus myönnetään ius sanguinis -periaatteella.

Kansalaisuuden saaminen syntymällä
----------------------------------

Vuoteen 2006 asti kaikki Uuden-Seelannin maaperällä syntyneet saivat maan kansalaisuuden. Tämän jälkeen kansalaisuuden saamiseen syntymän perusteella on vaadittu, että henkilön vanhemmista vähintään toinen on Uuden-Seelannin kansalainen tai vähintään yhdellä vanhemmista on pysyvä oleskelulupa. Ulkomailla syntyneet uusiseelantilaiset, joiden vanhemmista vähintään toisella on kansalaisuus, voivat saada kansalaisuuden hakemuksella.

Uuden-Seelannin maaperäksi lasketaan Uuden-Seelannin lisäksi myös Niue, Cookinsaaret ja Tokelau. Näiden alueiden kansalaiset ovat myös Uuden-Seelannin kansalaisia.

Kansalaisuuden saaminen hakemuksella
------------------------------------

Uuden-Seelannin kansalaisuuden voi saada hakemuksella, mikäli hakija

* on asunut laillisesti Uudessa-Seelannissa vähintään 5 vuotta ja aikoo asua maassa edelleen,
* pystyy ylläpitämään normaalia keskustelua englanniksi, ja
* on nuhteeton

Samoan kansalaiset voivat saada Uuden-Seelannin kansalaisuuden, mikäli heillä on pysyvä oleskelulupa Uudessa-Seelannissa taikka Australian kansalaisuus tai pysyvä oleskelulupa Australiassa.

Kansalaisuushakemus maksaa 470,20 Uuden-Seelannin dollaria (16-vuotiailla ja sitä vanhemmilla) tai 235,10 dollaria (15-vuotiailla ja sitä nuoremmilla). Hakemuksen käsittely kestää viranomaisten mukaan 3–14 kuukautta, minkä jälkeen hyväksytyt hakijat voivat osallistua naturalisaatioseremoniaan, jonka jälkeen he ovat virallisesti Uuden-Seelannin kansalaisia.

Kaksoiskansalaisuus
-------------------

Uusi-Seelanti sallii kaksoiskansalaisuuden sellaisissa tapauksissa, joissa henkilön toinen kotimaa sallii kaksoiskansalaisuuden. Mikäli henkilö saa Uuden-Seelannin kansalaisuuden hakemuksella, hänen täytyy ilmoittaa maan viranomaisille kaikki aikaisemmat kansalaisuutensa etukäteen.

Uuden-Seelannin kansalaiset ovat myös Kansainyhteisön kansalaisia, mikä oikeuttaa uusiseelantilaiset muun muassa äänestämään ja toimimaan julkisissa viroissa Yhdistyneessä kuningaskunnassa.

Lähteet
-------

1. ↑  Types of citizenship: birth, descent and grant *New Zealand Government*. Viitattu 5.9.2022. (englanniksi)
2. ↑  Cook Islands, Niue, Tokelau and Nauru *Ministry for Culture and Heritage*.  2022. Viitattu 5.9.2022. (englanniksi)
3. ↑  NZ citizens (including Cook Islands, Niue or Tokelau) *Ministry of Health NZ*.  2022. Viitattu 5.9.2022. (englanniksi)
4. ↑  Requirements for Samoan citizens *New Zealand Government*. Viitattu 5.9.2022. (englanniksi)
5. ↑  How to apply for NZ citizenship *New Zealand Government*. Viitattu 5.9.2022. (englanniksi)
6. ↑  Dual citizenship *New Zealand Government*. Viitattu 5.9.2022. (englanniksi)
7. ↑  New Zealand Citizenship - How to apply, what are the requirements? *New Zealand Shores*.  2022. Viitattu 5.9.2022. (englanniksi)
**Bumble** on vuonna 2014 perustettu Tinderin kaltainen online-treffisovellus, jossa käyttäjä voi hylätä sovelluksen ehdottaman treffiehdokkaan pyyhkäisemällä vasemmalle tai osoittaa kiinnostusta pyyhkäisemällä oikealle. Bumble eroaa kilpailijastaan Tinderistä siten, että heteroseksuaalisissa treffihauissa vain naispuoliset käyttäjät voivat ottaa ensimmäisen kontaktin vastaaviin mieskäyttäjiin, kun taas samaa sukupuolta olevien otteluissa kumpi tahansa henkilöistä voi lähettää ensimmäisen viestin.

Bumblen perustaja Whitney Wolfe Herdin on kuvaillut Bumblea "feministiseksi treffisovellukseksi". Tammikuussa 2021, ja sen kuukausittainen käyttäjäkunta on 42 miljoonaa ja Bumble oli Tinderin jälkeen toiseksi suosituin treffisovellus Yhdysvalloissa. Kesäkuussa 2016 tehdyn tutkimuksen mukaan 46,2% sen käyttäjistä on naisia. Forbesin mukaan vuoteen 2017 mennessä yrityksen arvo oli yli miljardi dollaria, ja yhtiö ilmoitti, että sillä oli yli 55 miljoonaa käyttäjää 150 maassa vuonna 2019.

Lähteet
-------

1. ↑  Bumble Is Exactly Like Tinder Except Girls Are In Charge *TechCrunch*.  Arkistoitu 14.2.2015. Viitattu 21.4.2022. (englanniksi)
2. ↑  This Hot New Dating App Puts Women in Control *Time*. Viitattu 21.4.2022. (englanniksi)
3. ↑  Allana Akhtar: Bumble just publicly filed for an IPO, revealing 42 million monthly users *Business Insider*. Viitattu 21.4.2022. (englanniksi)
4. ↑  U.S. dating apps by audience size 2019 *Statista*. Viitattu 21.4.2022. (englanniksi)
5. ↑  Nathan McAlone: These are the dating apps that have the highest percentage of women *Business Insider*. Viitattu 21.4.2022. (englanniksi)
6. ↑  Elana Lyn Gross: Bumble Launched A New Initiative To Support A Cause Whenever A Woman Makes The First Move *Forbes*. Viitattu 21.4.2022. (englanniksi)

Aiheesta muualla
----------------

*
**Naimbana**, **Naimgbana** tai **Panaburo II** (1720–1793) oli vuosina 1755–1793 hallinnut temnejen Koyan kuningaskunnan hallitsija nykyisen Sierra Leonen alueella. Yksi Naimbanan alaisista heimopäälliköistä teki Yhdistyneen kuningaskunnan kanssa sopimuksen, jolla briteille luovutettiin maata jolle perustettiin nykyinen Sierra Leonen pääkaupunki Freetown.

Elämäkerta
----------

Naimbanasta tuli temnejen Koyan kuningaskunnan sijaishallitsija edellisen kuninkaan eli *Obain* kuoltua vuonna 1775. Temnejen perinteen mukaan kuninkaan kuollessa hänen alaisistaan päälliköistä tuli hallitsijoita vuorotellen, kunnes viimeisen heistä kuollessa kruunattiin uusi *Obai*. Eri lähteissä hänen nimekseen annetaan joko Naimbana, Naimgbana tai Panaburo. Panaburo mainitaan nimenä vain yhdessä aikalaislähteessä. Naimgbana vääntyi hänen nimekseen kertomuksen mukaan hänen vastatessaan murtaen englanniksi nimensä kysyjälle "name Gbana" (nimi Gbana). Naimbana hallitsi pääkaupungistaan Robanasta käsin Rokeljoen varrella. Brittihallitus päätti vuonna 1786 tukea lontoolaisen Committee for the Relief of the Black Poor -järjestön toimintaa lähettämällä orjuudesta vapautettuja orjia perustamaan siirtokunta Länsi-Afrikkaan. 9. toukokuuta 1787 Sierra Leonen rannikolle saapui *Nautilus*-laiva mukanaan 344 mustaa ja 115 valkoista matkustajaa. Yksi Naimbanan alaisista päälliköistä nimeltä Tombo, tai kuten britit hänet tunsivat "King Tom", solmi brittien kanssa 11. kesäkuuta 1787 sopimuksen luovuttaen näille maata. Paikalle rakennettiin asutuskeskus, joka tunnettiin alun perin nimellä Granville Town matkaa tukeneen Granville Sharpin mukaan. Tombo kuoli hieman myöhemmin, ja Naimbana vaati brittejä solmimaan sopimuksen uudestaan hänen kanssaan vuonna 1788.

Brittien kanssa solmitun sopimuksen ohella Naimbana tunnettiin kiinnostuksestaan kristinuskoa ja eurooppalaista koulutusta kohtaan. Vuonna 1791 hänen poikansa John Frederic Naimbana lähetettiinkin Englantiin opiskelemaan, mutta hän kuoli myöhemmin paluumatkallaan takaisin Sierra Leoneen. Hänen toinen poikansa sai islamilaisen koulutuksen Sierra Leonen pohjoisosissa. Nykyisin hänen mukaansa on nimetty katu Sierra Leonen pääkaupunki Freetownissa.

Lähteet
-------

1. ↑  Sierra Leone Web - Sierra Leonean Heroes - Early Freetown *www.sierra-leone.org*. Viitattu 31.7.2023.
2. 1 2 3  Fyle, C. Magbaily: *Historical Dictionary of Sierra Leone*, s. 138–139. New Edition. Scarecrow Press, 2006. ISBN 0-8108-5339-6. (englanniksi)
3. 1 2 3  Davis, R. Hunt; Page, Willie F.: *Encyclopedia of African History and Culture*, s. 198. Volume 3. Facts on File, 2005. ISBN 0-8160-5271-9. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Israel
* Yhdysvallat

 |

 |
AvtoKrAZ-tehtaan pääkonttori Ukrainan Krementšukissa.
**AvtoKrAZ** (ukr. АвтоКрАЗ, engl. *AutoKrAZ*) on Ukrainan Krementšukissa toimiva raskaita ajoneuvoja valmistava yritys. Sen automerkki on **KrAZ**, joka on lyhenne yrityksen aiemmasta nimestä (Кременчуцький автомобільний завод eli *Krementšukin autotehdas*). Tällä brändillä on valmistettu vuodesta 1959 lähtien neuvostoliittolaisia, sittemmin ukrainalaisia kuorma-, sotilas- ja viranomaisajoneuvoja.

Historiaa
---------

Yritys perustettiin vuonna 1945 alkujaan siltatehtaaksi. Ensimmäiset kuorma-autot se rakensi vuonna 1959; edellisvuonna raskaiden kuorma-autojen valmistus oli päätetty siirtää Jaroslavlista Krementšukiin. Sittemmin on valmistettu yli 814 000 ukrainalaisen KrAZ-brändin ajoneuvoa.

Vuosina 2012–2017 AvtoKrAZ oli julkinen osakeyhtiö mutta vuodesta 2017 lähtien yksityinen osakeyhtiö.

Malleja
-------

KrAZ-merkkisiä autoja on valmistettu kymmeniä eri malleja. Perusmalleja autotehdas kertoo olevan tarjolla 33, ja näistä noin 350 erilaista versiota ja yli 1500 konfiguraatiovaihtoehtoa. Mainittakoon esimerkiksi:

* KrAZ-255B
* KrAZ-5233
* KrAZ-6322

Suomessa joitakin KrAZ-malleja on käytetty puolustusvoimilla pääasiassa pioneerijoukoissa siltakuorma- ja ponttonikuorma-autoina.

Kuvia
-----

* KrAZ 255 -kuorma-auto.KrAZ 255 -kuorma-auto.
* KrAZ-260 varustettuna S-300-ohjusalustaksi.KrAZ-260 varustettuna S-300-ohjusalustaksi.
* KrAZ MIMS (2006).KrAZ MIMS (2006).
* KrAZ-6322 -kuorma-autoja Irakissa.KrAZ-6322 -kuorma-autoja Irakissa.
* KrAZ Spartan.KrAZ Spartan.
* KrAZ Shrek YK-tehtäviin väritettynä.KrAZ Shrek YK-tehtäviin väritettynä.
* KrAZ K12.2.KrAZ K12.2.
* KrAZ N12.2.KrAZ N12.2.

Lähteet
-------

1. 1 2 3 4  History AutoKrAZ, autokraz.com.ua. Viitattu 24.2.2018. (englanniksi)
2. 1 2 3 4  Company Overview of Private Joint-Stock Company "AutoKrAZ" bloomberg.com. Viitattu 24.2.2018. (englanniksi)
3. ↑  Kerivnytstvo kompaniji AutoKrAZ, autokraz.com.ua. Viitattu 24.2.2018. (ukrainaksi)
4. ↑  Power structure KrAZ  6.7.2023. Kremenchuk Automobile Plant.
5. 1 2  Kontakty AutoKrAZ, autokraz.com.ua. Viitattu 24.2.2018. (ukrainaksi)
6. 1 2 3 4  About us AutoKrAZ, autokraz.com.ua. Viitattu 24.2.2018. (englanniksi)

Aiheesta muualla
----------------

* Kuvia tai muita tiedostoja aiheesta **AvtoKrAZ** Wikimedia Commonsissa
**Projekti 1144 Orlan** (**Kirov-luokka**) on Venäjän laivaston ydinkäyttöisten ohjusristeilijöiden (ven. атомный ракетный крейсер) muodostama alusluokka, jonka alukset ovat laivaston suurimpia ja voimakkaimpia. Ne toimitettiin alun perin Neuvostoliiton laivastolle. Joissain yhteyksissä niitä on nimitetty taisteluristeilijöiksi aluksen koon mukaan. Länsimaissa luokkaa kutsutaan Kirov-luokaksi ensimmäisen aluksen mukaan.

Suunnittelu
-----------

Alukset ovat 252 metriä pitkiä. Niiden pääaseistuksena on pääkannen alle sijoitettuna 20 P-700 Granit -ohjusta (Nato-raportointinimi *SS-N-19 Shipwreck*). Lisäksi aluksissa on vahva ilmapuolustus, 12x8 (yht 96) pitkän matkan S-300-ohjusta ja kaksi Osa-MA -laukaisinta, joihin on 40 ohjusta. Ensimmäisissä aluksissa oli kahdeksan 30 mm AK-630-tykkiä, jotka myöhemmissä aluksissa korvattiin CADS-N-1 Kaštanilla. Tykkiaseistuksena on 130 mm AK-130 (paitsi Kirov) ja sukellusveneiden torjuntaan kymmenen 533 mm torpedoputkea ja Udav-1 ja RBU-1000 -syvyysraketinheittimet.

Alukset
-------

Venäjän laivaston lippulaiva *Pjotr Veliki*.
Neljästä rakennetusta aluksesta vain *Pjotr Veliki* on käytössä. *Amiraali Nakhimov* on peruskorjauksessa*milloin?* ja suunnitelmien mukaan aluksen pitäisi palata palvelukseen 2012. Venäjä suunnittelee myös *Amiraali Lazarevin* peruskorjausta, mutta sen toteutuminen ei ole varmaa. 

* *Admiral Ushakov*, alun perin *Kirov* – poistettu käytöstä 2001
* *Admiral Lazarev*, alun perin *Frunze* – reservissä, odottaa päätöstä mahdollisesta peruskorjauksesta
* *Admiral Nahimov*, alun perin *Kalinin* – peruskorjauksessa, palaa palvelukseen 2011 tai 2012
* *Pjotr Veliki* (*Pietari Suuri*), alun perin *Juri Andropov* – palveluksessa
* *Kuznetsov*, ennen nimillä: *Admiral Flota Sovetskogo Soyuza Kuznetsov*, *Dzerzhinsky* ja *Oktyabrskaya Revolutsiya* – ei rakennettu valmiiksi

Lähteet
-------

1. ↑
2. ↑

Aiheesta muualla
----------------

* Kirov Class (Type 1144.2) (Peter the Great) Heavy Missile Cruiser, Russia (naval-technology.com)
* Globalsecurity.org: Kirov class
* Mark Meredithin valokuvia aluksista
* Tietoa venäjäksi (Arkistoitu – Internet Archive)
* navsource.narod.ru: Kolme luokan alusta yhteiskuvassa

*Orlan*-luokan taisteluristeilijät

|  |
| --- |
| *Admiral Ušakov* - *Admiral Lazarev* - *Admiral Nahimov* - *Pjotr Veliki* - *Kuznetsov* (ei rakennettu valmiiksi) |
| Edeltäjä: Stalingrad-luokka – Seuraaja: ei ole |
Malli lisäkilpirauhashormonin rakenteesta
**Parathormoni** eli lisäkilpirauhashormoni eli paratyriini eli paratyreoideahormoni (PTH) on peptidirakenteinen 84 aminohaposta koostuva hormoni, joka erittyy verenkiertoon neljästä lisäkilpirauhasesta. Se lisää kalsiumin pitoisuutta veressä lisäämällä osteoklastien määrää ja aktivoimalla niitä sekä tehostamalla kalsiumin reabsorptiota munuaistubuluksista. Parathormonin vastavaikuttajana toimii kilpirauhasen erittämä kalsitoniini, joka puolestaan vähentää kalsiumin määrää veressä. Lisäksi parathormoni säätelee kalsiumin kulkua solun kalvorakenteiden läpi. Lisäkilpirauhasen liikatoiminnassa (*hyperparatyreoosi*) vereen erittyy paljon parathormonia, joka saattaa aiheuttaa luuston heikkenemistä ja kalsiumin kiteytymistä pehmytkudoksiin kuten keuhkoihin, verisuoniin, lihaksiin ja munuaisiin. Lisäkilpirauhasen vajaatoiminnassa (*hypoparatyreoosi*) puolestaan parathormonin määrä laskee, josta saattaa olla seurauksena lihasten kouristusta. Lisäkilpirauhashormonin anatomis-terapeuttis-kemiallinen lääkeluokitus eli ATC-luokitus on H05AA03 ja kemiallinen kaava C408H674N126O126S2.

Parathormonin eritykseen vaikuttavat tekijät
--------------------------------------------

Parathormonin tärkein säätelytekijä on veren kalsiumpitoisuus. Kun kalsiumpitoisuus veressä laskee, parathormonin eritys lisääntyy lisäkilpirauhasista. Kun taas kalsiumpitoisuus on saatu ennalleen, parathormonin eritys hidastuu. Veren kalsiumpitoisuuden laskiessa parathormoni lisää myös kalsitriolin muodostusta munuaisissa, joka palauttaa yhdessä parathormonin kanssa veren normaalin kalsiumpitoisuuden. Kalsitriolin lisääntyminen veressä siis vähentää parathormonin eritystä. Myös veren magnesiumpitoisuudella on vaikutusta parathormonin eritykseen, mutta sen merkitys parathormonin säätelyyn on vähäisempi kuin kalsiumionien.

Aiheesta muualla
----------------

* Suomen Kilpirauhasliitto ry: Vesa Ilvesmäki, Lisäkilpirauhaset säätelevät elimistön kalsiumtasapainoa
* Tohtori.fi: Lisäkilpirauhashormoni (PTH)
* Fimea: ATC-luokitus[vanhentunut linkki]
* Human Metabolome Database (HMDB): Parathyroid hormone (englanniksi)
* DrugBank: Preotact (englanniksi)
* Kyoto Encyclopedia of Genes and Genomes (KEGG): Parathyroid hormone (englanniksi)
* King Saud University: Arjumand Warsy, The Calciotropic Hormones (Arkistoitu – Internet Archive) (pdf) (englanniksi)
Jyväskylän kristillinen koulu talvella 2021.
Kristillisen koulun piha tammikuussa 2022.
Jyväskylän kristillisen koulun logo.
**Jyväskylän kristillinen koulu** on luokkien 1–9 oppilaitos Jyväskylässä. Sen tarkoituksena on tarjota valtakunnalliseen opetussuunnitelmaan perustuvaa perusopetusta kristilliseltä arvopohjalta.

Petteri Muotka on toiminut koulun rehtorina ja liikunnanopettajana vuodesta 2013 lähtien. 

Jyväskylän Kristillinen koulu sijaitsee nykyään Cygnaeuksen koulukeskuksessa Jyväskylän Mäki-Matissa. Aikaisemmin koulu toimi Jyväskylän Kilpisen koulun tiloissa, kunnes vuonna 2015 se muutti nykyisiin tiloihin. Jyväskylän kristillisen koulun osoite on Voionmaankatu 18.

Jyväskylän kristillisen koulun tiloissa toimii päiväkoti, joka ei ole osa kristillistä koulua. Jyväskylän kristillisen koulun tiloissa toimii myös kerhoja ja urheilutapahtumia. Koulun tiloissa oli aikaisemmin toiminut Jyväskylän satamaseurakunta. *lähde?*

Muita kristillisiä kouluja Suomessa on muun muassa Espoossa, Helsingissä, Tampereella ja Oulussa. Vuonna 2022 Kajaanilla ja Kouvolalla on kouluhanke kristillistä koulua varten. 

Kuva Jyväskylän kristillisen koulun oppitunnista.

Historia
--------

Vuonna 1994 Jyväskylän kristillisen koulun yhdistys ry perustettiin.

Vuonna 1995 koulutoiminta alkoi kotikouluna, jolloin oli 9 oppilasta.

Vuonna 1997 koulu siirtyi Jyväskylän kaupungin opetustoimen alaisuuteen kristilliseksi linjaksi Cygnaeuksen koululle, jolloin oli 24 oppilasta.

Vuonna 2001 kristillinen linja muutti Viitaniemen koulun yhteyteen, jolloin oppilaita oli 72.

Vuonna 2004 kristillinen koulu sai valtioneuvostolta opetuksenjärjestämisluvan (luokat 1–6), jolloin tuli Jyväskylän kristillinen koulu. Koulussa oli 97 oppilasta.

Vuonna 2006 koulu muutti Kilpisen koululle, jolloin oppilaita oli 114.

Vuonna 2008 toistaiseksi voimassa oleva opetuksenjärjestämislupa (luokat 1–9). Koulussa oli silloin 140 oppilasta.

Vuonna 2015 koulu muutti Cygnaeuksen koulualueelle, jolloin oppilaita oli 192.

Vuonna 2022 oppilaita oli 277.

Lähteet
-------

* 
*

Aiheesta muualla
----------------

* 
* Karsikko, I. 2004. Kouluviihtyvyys yhdellä kristillisellä ja tavallisella peruskoululla. Jyväskylän yliopisto. Opettajankoulutuslaitos. Kasvatustieteen pro gradu –tutkielma. 73 sivua. Verkkoversio
* 
*
**Laipanmaa** on metsäalue Pirkanmaalla Pälkäneen ja Kangasalan alueilla. Metsäalue jää Längelmäveden, Pälkäneveden ja Kukkian väliselle alueelle. Laipanmaan pinta-ala on noin 15 000 hehtaaria eli 150 neliökilometriä, ja se on suurimmaksi osaksi talousmetsää. Suurin metsänomistaja on UPM Kymmene.

Laipanmaan merkitys virkistyskäytössä on lisääntymässä, ja sinne on rakennettu ulkoilureittejä. Opastettuja polkuja on noin 30 kilometriä. Alueen keskellä sijaitseva Rajalan kämppä on kunnostettu virkistys- ja museokäyttöön. Laipanmaan reunalla sijaitsee Sappeen matkailukeskus.

Luontokohteita
--------------

Laipanmaalla on runsaasti järviä, jonne alueen retkeilyreitistö ulottuu (osa järvistä on merkitty retkikohteeksi).

### Jouttesselän alue

Pikkulammi • Vuorilammi

### Sappeenjärvenojan valuma-alue

Sammasjärvi • Iso Kiimasjärvi • Vähä Kiimasjärvi • Vähätjärvet • Iso Arajärvi • Vähä Arajärvi • Iso Saarijärvi • Leppäjärvi • Vähä Saarijärvi • Sammakkojärvi • Vasajärvi • Koiransuoli • Verkkojärvi (retkikohde) • Suojärvi • Ruokojärvi (retkikohde) • Vähä Hirvijärvi (retkikohde) • Iso Hirvijärvi (retkikohde) • Särkijärvi (retkikohde) • Syväjärvi • Masolammi • Musta-Sorsamo • Ahvenainen • Pikku-Kaila • Haisjärvi • Pikku-Sorsamo • Iso-Sorsamo • Kailajärvi

### Keljonjärven valuma-alue

Ojajärvi • Pikku Kaakkojärvi • Iso Kaakkojärvi • Iso Saksijärvi • Lakeenjärvi • Ahvenaisjärvi • Vähä Saksjärvi • Taivasjärvi • Hämeenjärvi • Valkeajärvi • Hanhiluppo • Elamonjärvi (retkikohde) • Hallijärvi • Vähä-Laippa (retkikohde) • Iso-Laippa (retkikohde) • Haukijärvi

### Längelmäveden lähialue

Haukijärvi • Pentojärvi • Harijärvi • Vähäjärvi • Kalliojärvi • Tervajärvi

### Kukkian alue

Heinäjärvi • Vahlajärvi • Pihtilampi (retkikohde)

Lähteet
-------

1. 1 2  Laipanmaa, Kangasala ja Pälkäne (sijainti maastokartalla) *Karttapaikka*. Helsinki:  Maanmittauslaitos. Viitattu 9.10.2019.
2. ↑  UPM Metsä pystytti opaskyltit Laipanmaan luontopolulle  24.9.2012. UPM.  Arkistoitu 16.1.2018. Viitattu 1.7.2017.
3. ↑  Sappeen matkailukeskus: Laipanmaan vaellusreitit[vanhentunut linkki], josta suora linkki retkikarttaan[vanhentunut linkki], viitattu 16.1.2018

Aiheesta muualla
----------------

* Vaellusreitit Kangasalan kunnan verkkosivulla[vanhentunut linkki]
* Riekki, Heikki: Elamon kierros, Laipanmaa, 27.6.2016, viitattu 14.1.2018
* Sappeen matkailukeskus: Laipanmaan vaellusreitit[vanhentunut linkki]
**Stalker: Huviretki tienpientarelle** (ven. Пикник на обочине, *Piknik na obotšine*) on Arkadi ja Boris Strugatskin kirjoittama tieteisromaani, joka kirjoitettiin 1971 ja julkaistiin 1972. Andrei Tarkovskin ohjaama elokuva *Stalker* ja GSC Game Worldin kehittämä *S.T.A.L.K.E.R*-pelisarja perustuvat löyhästi romaaniin. Burger Gamesin vuonna 2008 julkaisema roolipeli *Stalker* (2008) on julkaistu lisenssillä. Tarinaan pohjautuen on tehty myös vuonna 2012 valmistunut suomalainen indie-elokuva *Vyöhyke*.

Juoni
-----

Avaruusoliot ovat vierailleet Maassa ja lähtiessään jättäneet jälkeensä suuren määrän erilaisia korkeaa teknologiaa edustavia esineitä, jotka uhmaavat tunnettuja fysiikan lakeja. Alueet, joilla oliot ovat vierailleet tunnetaan nimellä "Vyöhyke", ja ovat hengenvaarallisia erilaisten paikallisten ansamaisten ilmiöiden takia. Vyöhykkeen monesti näkymättömiä vaaranpaikkoja ovat muun muassa hyttyskaljut, lihamyllyt ja velhon hyytelöt. Mutta vyöhykkeellä on myös hyödyllisiä esineitä, kuten akkuja jotka tuottavat virtaa rajattomasti. Niinpä vaarallisella alueella käyvät laittomasti "stalkerit" etsimässä hyödyllisiä esineitä myytäväksi. Vyöhykkeellä huhutaan olevan esine nimeltä "Kultainen pallo", jonka uskotaan toteuttavan ihmisen syvimmät toiveet.

Romaanin venäläinen nimi "Huviretki tienpientareelle" juontuu metaforasta, jonka mukaan avaruusoliot olivat kuin piknikillä; lähdettyään ihmiset tulevat esiin piiloistaan kuin metsän eläimet ja löytävät kaikkea roskaa piknikin jäljiltä.

Romaani *Stalker* on Tarkovskin elokuvaa rennompi, laajempi ja todentuntuisempi.

Lähteet
-------

1. ↑  Vyöhyke (Arkistoitu – Internet Archive)
2. ↑  Anomaliat
3. ↑  Stalker: Huviretki tienpientarelle[vanhentunut linkki] Arkadi & Boris Strugatski, WSOY 1982
**Matleena** on suomalainen naisen etunimi, josta on käytössä myös harvinaisempi muunnelma *Mataleena*. Nimi on muunnos kansainvälisestä naisennimestä Magdalena, joka merkitsee Magdala-nimisen kylän asukasta. Heprealainen kylännimi Magdala merkitsee tornia.. Magdalena-nimen eri muunnelmineen on tehnyt suosituksi Raamatun Magdalan Maria, josta on käytetty monissa erikielisissä raamatunkäännöksissä, muun muassa vuoden 1938 raamatunsuomennoksessa nimeä Maria Magdalena.*lähde?*

Suomessa Matleenan nimipäivä on 22. heinäkuuta, joka on vanhastaan ollut Magdalan Marian muistopäivä. Alun perin Matleenalla oli nimipäiväpaikka kalenterissa ensin vuosina 1890–1907 ja uudestaan 1929–1949. Vuonna 1950 Kustaa Vilkuna vaihtoi kalenteriin Matleena-nimen muotoon Mataleena, jossa se esiintyi vuoteen 1999 asti. Vuonna 2000 nimi vaihtui takaisin Matleenaksi. Samana päivänä on myös Leenan, Leenin ja Lenitan nimipäivä.
Vuoden 2019 loppuun mennessä Suomessa on Digi- ja väestötietoviraston tietojen mukaan rekisteröity 3 779 Matleenaa ja noin 120 Mataleenaa. Selvä enemmistö Matleenoista on syntynyt vuoden 1980 jälkeen.

Tunnettuja Matleenoja
---------------------

* Matleena Fofonoff, koltansaamelainen käsityömestari
* Matleena Kuusniemi, näyttelijä

Kuvitteellisia Matleenoja
-------------------------

* Matleena Rintala, tv-sarjassa Salatut elämät

Lähteet
-------

1. ↑  Campbell, Mike: Magdalene Behind the Name. Viitattu 22. heinäkuuta 2009.
2. 1 2 3  *Yliopiston nimipäiväalmanakka vuodeksi 1999*, s. 64–65. Helsinki: Helsingin yliopisto / Yliopistopaino, 1998. Verkkoversio (PDF).  (Arkistoitu – Internet Archive)
3. ↑  Nimipalvelu Digi- ja väestötietovirasto. Viitattu 22.7.2021.
**Tomas Pihlajamäki** (s. 26. tammikuuta 2000 Espoo) on suomalainen koripalloilija, pelipaikaltaan pääasiassa heittävä takamies, joka edustaa Korisliigassa pelaavaa Tampereen Pyrintöä. Hän edusti Suomen nuorisomaajoukkueita useissa arvokisoissa.

Pelaajaura
----------

Pihlajamäki on Tapiolan Hongan kasvatti ja aloitti koripallon pelaamisen viisivuotiaana. Hän edusti Hongan nuorisojoukkueita kaksi kautta B-poikien ja yhden kauden A-poikien SM-sarjassa saavuttaen B-poikien SM-hopeaa vuonna 2016. Lukioikäisenä hän pelasi neljä kautta Mäkelänrinteen lukion erikoisjoukkue HBA:ssa miesten toiseksi korkeimmalla sarjatasolla I-divisioona A:ssa. Vuonna 2018 hän kärsi pahasta loukkaantumisesta, josta toipumiseen kului lähes vuosi.

Syksyllä 2020 Pihlajamäki siirtyi Korisliigassa pelanneeseen Tampereen Pyrintöön muun muassa laadukkaana pitämänsä valmennuksen vuoksi. Alkukaudesta hän heitti parhaimmillaan 7. marraskuuta Lahti Basketballia vastaan neljä kolmen pisteen koria ja 16 pistettä. Pihlajamäki sai peliaikaa myös M1DA:ssa Pyrinnön akatemiajoukkueessa, jossa hän kuului joukkueen runkopelaajiin. Kauden ensimmäisessä divisioonaottelussaan Pihlajamäki teki 33 pistettä.

Pihlajamäki edusti Suomen nuorisomaajoukkueita kymmenissä otteluissa. Hän kuului Suomen turnauskokoonpanoihin alle 17-vuotiaiden MM-kilpailuissa vuonna 2016, alle 16-vuotiaiden EM-kilpailuissa vuosina 2015 ja 2016 (Suomen sijoitukset kuudes ja viides) sekä alle 18-vuotiaiden EM-kilpailuissa vuonna 2017.

Pihlajamäen isä Tommi Pihlajamäki pelasi myös koripalloa pääsarjatasolla, muun muassa Pyrinnössä.

Pelityyli ja ominaisuudet
-------------------------

Pihlajamäki on pelannut tavallisimmin heittävänä takamiehenä. Hän pitää kehityskohteinaan muun muassa 1 vastaan 1 -puolustamistaan ja pallonkäsittelytaitoaan.

Lähteet
-------

* Tomas Pihlajamäki Suomen Koripalloliitto
* Maajoukkuetilastot Suomen Koripalloliitto

### Viitteet

1. 1 2 3 4  Tomas Pihlajamäki – Suomen Koripalloliitto
2. 1 2 3 4 5
3. ↑
4. ↑  Maajoukkuetilastot – Suomen Koripalloliitto

Aiheesta muualla
----------------

* Tomas Pihlajamaki Basketball Player Profile eurobasket.com (englanniksi)

  

Tampereen Pyrintö – Korisliiga 2021–2022
5 Pihlajamäki |
7 Leppänen |
9 L. Kilpinen |
10 Heinonen |
12 Gonzalvez |
14 Lehtonen |
16 Peltokangas |
Valmentaja Sopanen

Pyrintö Akatemia – I-divisioona A ja I-divisioona B 2020–2021
**Pyrintö Akatemia A**  

4 Pukkila |
5 Pihlajamäki |
7 Leppänen |
8 Puittinen |
10 Meldo |
14 Lehtonen |
21 Sukanen |
22 Ahvenjärvi |
28 Pitkänen |
31 Saarinen |
32 K. Williams |
86 Kiviranta |
93 Nurmi |  

Valmentaja D. Williams  

**Pyrintö Akatemia B**  

 Williams |
1 Nordman |
2 Puittinen |
3 Pukkila |
4 Savino |
5 Lähteenmäki |
6 Ahvenjärvi |
7 Kiviranta |
8 Nurmi |
7 Dementjeff |
10 Saarinen |
11 Viitanen |
13 Hattula |  

14 Nurminen |
15 Schalk Rodrigues |
Valmentaja Nikkilä
**Osvald August Fager** (5. elokuuta 1900 Espoo – 2. lokakuuta 1963 Helsinki) oli suomalainen toimittaja.

Osvald Fager syntyi työmies August Vilhelm Fagerin ja Ida Adolfina Janssonin perheeseen. Hän kävi kansakoulun ja viisi vuotta Helsingin ruotsalaisesta normaalilyseosta. Syksyllä 1917 Fager työskenteli konttoristina Helsingissä ja sisällissodan aikana hän toimi kansanvaltuuskunnan julkaiseman *Finlands Folkkommissariats Notisbladin* kääntäjänä Helsingissä ja Viipurissa. Fager vangittiin Viipurin taistelun aikana ja toimitettiin Viipurin vankileirille, josta hänet kesäkuun lopussa laskettiin ehdonalaiseen vapauteen. Lokakuussa Fager sai 4 vuoden kuritushuonetuomion valtiopetoksesta.

Armahduksensa jälkeen Fager oli *Folkbladetin* vastaava toimittaja vuonna 1922 ja työskenteli sen jälkeen *Arbetarbladetissa*, jonka päätoimittaja hän oli vuosina 1937–1940. Fager avusti *Suomen Sosialidemokraattia* ja *TUL-lehteä*, oli *Elanto*-lehden ruotsinkielisen painoksen päätoimittaja vuosina 1940–1942 ja työskenteli Työväen Sanomalehtien Tietotoimiston Tukholman kirjeenvaihtajana vuosina 1942–1945. Vuosina 1947–1958 hän oli SAK:n *Löntagaren* ja vuodesta 1958 Kulutusosuuskuntien Keskusliiton *Konsumenten* -lehtien päätoimittaja. Fagerin nimimerkkejä olivat O.F. Fgr, Ex.r. ja Rallare.

Fager esiintyi myös puhujana ja luennoitsijana. Hän osallistui työväen nuoriso- ja urheiluliikkeen sekä Työväen Sivistysliiton toimintaan. Fager oli Töölön Vesan puheenjohtaja 1927–1929 ja kuului TUL:n palloilujaostoon. Lisäksi hän edusti ruotsinkielisiä seuroja TUL:n liittoneuvostossa. Erityisesti jalkapallomiehenä tunnettu Fager toimi myös erotuomarina ja kirjoitti *Suomen Sosialidemokraattiin* otteluraportteja nimimerkillä "Reservi".

Lähteet
-------

1. 1 2 3  Steinby, Gunnel: *Journalister och publicister i svensk press i Finland under tvåhundra år*, s. 52. Åbo: åbo Akademi, 1981. ISBN 951-9017-61-5.
2. ↑  Fager, Osvald August – Valtiorikosylioikeuden akti (24468) *Valtiorikosoikeus*.  12.11.1918. Kansallisarkisto. Viitattu 20.1.2021. [vanhentunut linkki]
3. ↑  60-vuotiaita.  *Suomen Sosialidemokraatti*, 5.8.1960, s. 6.  Viitattu 8.8.2020.
4. ↑  Lahtinen, Esko S.: *Painimatolta pallokentille : Töölön Vesa 1906–2006*, s. 40, 43, 155. Helsinki: Töölön Vesa, 2006. ISBN 952-91930-2-5. Teoksen verkkoversio (PDF).
5. ↑  Holopainen, Tuula: *Työmies–Suomen Sosialidemokraatti -lehden nimimerkit*, s. 33. Docplayer. Teoksen verkkoversio.